  Виталий Пронин Табере грантъёс висъяськозы гуртъёсын коньдон вайисьтэм проектъёсты быдэсъянлы но.Удмуртиысь Правительство паськытатӥз «Гуртэз азинтон» программалэсь кутӥськемзэ.Табере грантъёс висъяськозы гуртъёсын коньдон вайисьтэм проектъёсты быдэсъянлы но. Кылсярысь, нылпи шудон инты лэсьтонлы, ошмес сузянлы, шаертодонъя музей усьтонлы но мукет. Малпанэз быдэстонлы быдтэм коньдонлэн 60 процентэз берыктӥськоз. Та вакытлы 70 проект Гурт удысъя но сиён-юонъя министерствое вуэмын ни. Министр А. Прохоров верамъя, грант висъямын луоз тужгес тунсыко 10-12 проектлы. Октябрь пумозь малпанъёсты, ӵектонъёсты ыстыны луэ на."Удмурт дунне" Теги: гурт  